Rikunarita-ORG/Wikinium huggingface dataset:
# అసెంబ్లీ రౌడీ

|  |
| --- |
| **అసెంబ్లీరౌడీ** (1991 తెలుగు సినిమా) |
|  |
| దర్శకత్వం | బి.గోపాల్ |
| తారాగణం | మోహన్ బాబు , దివ్య భారతి |
| సంగీతం | కె.వి.మహదేవన్ |
| నిర్మాణ సంస్థ | శ్రీ లక్ష్మీప్రసన్న పిక్చర్స్  |
| భాష | తెలుగు |

**అసెంబ్లీ రౌడీ** 1991 లో బి. గోపాల్ దర్శకత్వంలో విడుదలైన సినిమా. ఇందులో మోహన్ బాబు, దివ్యభారతి ప్రధాన పాత్రలు పోషించారు. ఈ సినిమా మంచి ప్రజాదరణ పొంది మోహన్ బాబుకు *కలెక్షిన్ కింగ్* అనే బిరుదును సాధించి పెట్టింది. శ్రీలక్ష్మీ ప్రసన్న పిక్చర్స్ పతాకంపై నిర్మించిన ఈ చిత్రానికి కె. వి. మహదేవన్ సంగీతం సమకూర్చాడు.

## కథ

శివాజీ (మోహన్ బాబు) డిగ్రీ పూర్తి చేసుకుని అల్లరి చిల్లరగా తిరిగే యువకుడు. అతని తండ్రి (జగ్గయ్య) అదే ఊర్లో ఒక ఉపాధ్యాయుడు. ఆయనకు కొడుకు అలా ఊరికే ఉండటం నచ్చదు. పూజ (దివ్యభారతి) అదే ఊర్లో పనిచేసే మరో ఉపాధ్యాయుడి (గొల్లపూడి మారుతీ రావు) కూతురు. శివాజీ ఆ అమ్మాయి ప్రేమలో పడతాడు.

ఊర్లో దాదాగిరీ చెలాయించే బాషా అనే రౌడీ ఒక హత్య చేస్తుండగా శివాజీ చూస్తాడు. శివాజీ ఆ రౌడీని ఎదుర్కోవడానికి పోతుండగా తల్లి వారించి ఇంటికి తీసుకొస్తుంది. ఈ విషయం తెలిసినా తండ్రి కుటుంబం బాగోగులు చూడని నువ్వు దేశాన్ని ఉద్దరించడానికి బయలు దేరావా, నీ కష్టం తో ఏనాడైనా మాకు కట్టుకునే ఒక జత బట్టలు తీసుకరాగలవా, ముందు పనివెతుక్కో అంటూ తిట్టిపోస్తాడు. మరో రోజు ఆ గొడవలో తన తల్లి తలకు గాయం అవుతుంది. దాంతో బాషా శివాజీ మీద కక్షతో అతన్ని ఓ నేరం మీద జైలుకి పంపిస్తాడు. శివాజీ తల్లిదండ్రులు అతన్ని కేసునుంచి బయట పడేయటానికి ఊర్లో వాళ్ళనెవరైనా సాక్ష్యం చెప్పమని అడుగుతారు. కానీ బాషాకు భయపడి ఎవరూ ముందుకు రారు. శివాజీ జైలు శిక్షను అనుభవించాల్సి వస్తుంది. ఇంతలోనే ఎన్నికలు వస్తాయి. ఒక లాయరు ఎన్నికల్లో గెలవడం ద్వారా శివాజీ ప్రజల సాక్ష్యం కోరవచ్చునని సలహా ఇస్తాడు. శివాజీని జైల్లో నుంచే ఎమ్మెల్యే పదవికి పోటీకి నిలబెట్టి అతని తల్లిదండ్రులు అతని తరపున ప్రచారం చేస్తారు. ఆ ఎన్నికల్లో శివాజీ గెలిచి ఎమ్మెల్యే అవుతాడు. అది భరించలేని బాషా అతని తల్లిదండ్రులని చంపేస్తాడు. శివాజీ ఆ రౌడీలను మట్టుబెట్టి కత్తిపోట్లతో తీవ్ర గాయాలకు గురై ఆసుపత్రిలో చేరతాడు. చివర్లో అతను కోలుకుని ప్రజలందరికీ అండగా ఉంటానని హామీ ఇవ్వడంతో కథ ముగుస్తుంది.

## తారాగణం

* శివాజీగా మోహన్ బాబు
* పూజగా దివ్యభారతి
* శివాజీ తండ్రిగా జగ్గయ్య
* శివాజీ తల్లిగా అన్నపూర్ణ
* పూజ తండ్రిగా గొల్లపూడి మారుతీరావు
* కైకాల సత్యనారాయణ
* ప్రసాద్ బాబు
* మోహన్ రాజ్
* శివాజీ మేనమామగా బ్రహ్మానందం
* పాకీజా
* మాడా వెంకటేశ్వరరావు
* అనంత్

## సాంకేతిక వర్గం

దర్శకుడు: బి.గోపాల్

కధ: పి.వాసు

సంగీతం: కె.వి.మహాదేవన్

నిర్మాత: ఎం.మోహన్ బాబు

నిర్మాణ సంస్థ: శ్రీలక్ష్మి ప్రసన్న పిక్చర్స్

సాహిత్యం: జాలాది రాజారావు, రసరాజు, సిరివెన్నెల సీతారామశాస్త్రి , గురుచరణ్

నేపథ్య గానం: శ్రీపతి పండితారాద్యుల బాలసుబ్రహ్మణ్యం, కె.జె.యేసుదాస్, కె.ఎస్.చిత్ర .

విడుదల:22:03:1991.

## పాటలు

| పాట | పాడినవారు | రాసినవారు
 |
| --- | --- | --- |
| పంతులూ పంతులు | ఎస్. పి. బాలసుబ్రహ్మణ్యం, చిత్ర | జాలాది
 |
| అందమైన వెన్నెల లోనా | కె. జె. యేసుదాసు, చిత్ర | రసరాజూ
 |
| పేకల్లో జోకర్లా | ఎస్. పి. బాలసుబ్రహ్మణ్యం, చిత్ర | సిరివెన్నెల
 |
| తానాల గదిలోకి | ఎస్. పి. బాలసుబ్రహ్మణ్యం, చిత్ర | గురుచరణ్
 |
| తూరుపు కొండల్లో | ఎస్. పి. బాలసుబ్రహ్మణ్యం, చిత్ర | జాలాది
 |

## మూలాలు
# చిరునవ్వుల వరమిస్తావా

| చిరునవ్వుల వరమిస్తావా |
| --- |
| చిరునవ్వుల వరమిస్తావా సినిమా టైటిల్ |
| దర్శకత్వం | ఎన్.హెచ్. చంద్ర |
| రచన | ఎన్.హెచ్. చంద్ర, శాంతకుమార్ (మాటలు) |
| నిర్మాత | పాల్గుణి విజయకుమార్ |
| తారాగణం | విక్రమ్, రక్ష (రాణి), రమ్యకృష్ణ |
| ఛాయాగ్రహణం | బి. కోటీశ్వరరావు |
| కూర్పు | కె. మధు |
| సంగీతం | విద్యాసాగర్ |
| నిర్మాణ సంస్థ | సూర్య సూపర్ విజన్ |
| పంపిణీదార్లు | విజయకుమార్ జి |
| విడుదల తేదీ | 22 అక్టోబర్ 1993 |
| సినిమా నిడివి | 128 నిముషాలు |
| దేశం | భారతదేశం |
| భాష | తెలుగు |

**చిరునవ్వుల వరమిస్తావా** 1993లో వచ్చిన తెలుగు చలనచిత్రం. ఎన్.హెచ్. చంద్ర దర్శకత్వం వహించిన. ఈ చిత్రంలో విక్రమ్, రక్ష (రాణి), రమ్యకృష్ణ నటించిన ఈ చిత్రానికి విద్యాసాగర్ సంగీతం అందించాడు.

## కథా నేపథ్యం

విక్కీ (విక్రమ్) ఒక లాయర్ కొడుకు. విక్కీ ఒకరోజు విజయ (రాణి) అనే అమ్మాయిని కాలేజీలో కలుస్తాడు. వారిద్దరికీ వేరే ఒక వ్యక్తి వల్ల గొడవ అవుతుంది. కొన్నిరోజుల తర్వాత విక్కీ విజయని ప్రేమిస్తాడు కానీ విజయ విక్కీని దూరం పెడుతుంది. ఎలాగైనా విజయ ప్రేమని పొందాలని విక్కీ ఒక నాటకం ఆడతాడు. విక్కీ కడుపు నొప్పి వచ్చినట్టు నటిస్తాడు. దానిని అదునుగా తీసుకొని కాన్సర్ వచ్చినట్టు విజయని నమ్మిస్తాడు. అప్పుడు విజయ విక్కీ సంతోషంగా, బ్రతికి ఉండాలని ఉద్దేశంతో విక్కీని ప్రేమిస్తున్నట్టు నటిస్తుంది.

## నటవర్గం

* విక్రమ్ (విక్కీ)
* రాణి (విజయ)
* రమ్యకృష్ణ
* గొల్లపూడి మారుతీరావు
* మురళీమోహన్
* అన్నపూర్ణ
* ముంతాజ్
* రాజు సుందరం
* బాబు మోహన్

## సాంకేతికవర్గం

* రచన, దర్శకత్వం: ఎన్.హెచ్. చంద్ర
* నిర్మాత: పాల్గుణి విజయకుమార్
* మాటలు: శాంతకుమార్
* సంగీతం: విద్యాసాగర్
* ఛాయాగ్రహణం: బి. కోటీశ్వరరావు
* కూర్పు: కె. మధు
* నిర్మాణ సంస్థ: సూర్య సూపర్ విజన్
* పంపిణీదారు: విజయకుమార్. జి

## నిర్మాణం

1992లో వచ్చిన *మీరా* సినిమా తరువాత ఈ చిత్ర నిర్మాణం ప్రారంభమైంది. విక్రమ్ నటించిన తమిళ సినిమాలు పరాజయం పొందడంతో తెలుగు సినిమారంగానికి వచ్చాడు.

## పాటలు

| చిరునవ్వుల వరమిస్తావా |
| --- |
| పాటలు by విద్యాసాగర్ |
| Genre | సినిమా పాటలు |
| Language | తెలుగు |
| Producer | విద్యాసాగర్ |

ఈ చిత్రానికి విద్యాసాగర్ సంగీతం అందించగా, కాదల్ మతి పాటలు రాసాడు.

| సం. | పాట | పాట నిడివి |
| --- | --- | --- |
| 1. | "అల్లాటప్పా పిల్లాడేమో" | 04:32 |
| 2. | "చిరునవ్వుల" | 03:23 |
| 3. | "ఒకటే కోరిక" | 04:03 |
| 4. | "ఓయిలే" | 05:19 |
| 5. | "వచ్చాను వయసు" | 05:28 |
| 6. | "ఏమిటో ఎంటో" | 03:57 |

## ఇతర వివరాలు

1. విక్రమ్ నటించిన తమిళ సినిమా *జెమిని* విజయవంతంకావడంతో, ఈ చిత్రాన్ని 2002లో *విక్కీ* పేరుతో తమిళంలోకి అనువాదం చేసి విడుదల చేశారు.

## మూలాలు
# దక్షిణాది ఫిల్మ్‌ఫేర్ ఉత్తమ నృత్యదర్శకులు

**దక్షిణాది ఫిల్మ్‌ఫేర్ ఉత్తమ నృత్యదర్శకులు** అవార్డును *ఫిలింఫేర్* మ్యాగజైన్ ప్రతి ఏటా ఫిలింఫేర్ అవార్డులలో భాగంగా దక్షిణ భారత సినిమాలకు అందజేస్తుంది.

## అవార్డు గ్రహీతల జాబితా, వారు గెలుచుకున్న సినిమాల జాబితా

| సంవత్సరం
 | నృత్య దర్శకులు
 | సినిమా
 | భాష
 |
| --- | --- | --- | --- |
| 2018
 | ప్రభుదేవా, జానీ మాస్టర్
 | *మారి 2* | తమిళం
 |
| 2017
 | శేఖర్ మాస్టర్
 | *ఫిదా* *ఖైదీ నెంబర్ 150* | తెలుగు
 |
| 2016
 | శేఖర్ మాస్టర్
 | *జనతా గ్యారేజ్* | తెలుగు
 |
| 2015
 | శేఖర్ మాస్టర్
 | *బ్రూస్ లీ - ది ఫైటర్* | తెలుగు
 |
| 2014
 | షోబి
 | *కత్తి* | తమిళం
 |
| 2013
 | శేఖర్ మాస్టర్
 | *ఇద్దరమ్మాయిలతో* | తెలుగు
 |
| 2012
 | జానీ మాస్టర్
 | *రచ్చ* | తెలుగు
 |
| 2011
 | ప్రేమ్ రక్షీత్
 | *బద్రీనాథ్* | తెలుగు
 |
| 2010
 | బాబా భాస్కర్, రాజు సుందరం
 | *సింగం*, *బృందావనం* | తమిళం, తెలుగు
 |
| 2009
 | ప్రేమ్ రక్షీత్, దినేష్ కుమార్
 | *అయన్*, *ఆర్య 2* | తమిళం, తెలుగు
 |
| 2008
 | ప్రేమ్ రక్షీత్
 | *కంత్రి* | తెలుగు
 |
| 2007
 | ప్రేమ్ రక్షీత్
 | *అజగియా తమిళ మగన్* | తమిళం
 |
| 2006
 | రాఘవ లారెన్స్
 | *స్టైల్* | తెలుగు
 |
| 2005
 | ప్రభుదేవా
 | *నువ్వొస్తానంటే నేనొద్దంటానా* | తెలుగు
 |
| 2004
 | రాజు సుందరం
 | *ఘిల్లి* | తమిళం
 |
| 2003
 | బృంద
 | *కాకా కాకా* | తమిళం
 |
| 2002
 | లారెన్స్ రాఘవేంద్ర
 | *ఇంద్ర* | తెలుగు
 |
| 2001
 | లారెన్స్ రాఘవేంద్ర
 | *పరవశం* | తమిళం
 |
| 2000
 | లారెన్స్ రాఘవేంద్ర
 | అన్నయ్య
 | తెలుగు
 |
| 1999
 | చిన్ని ప్రకాష్
 | *ఒకే ఒక్కడు* | తమిళం
 |
| 1998
 | సుచిత్రా చంద్రబోస్‌
 | *ఊయల* | తెలుగు
 |
| 1997
 | బృంద
 | *ప్రేమించుకుందాం రా* | తెలుగు
 |

## ఇవి కూడా చూడండి

* దక్షిణాది ఫిల్మ్‌ఫేర్ పురస్కారాలు

## మూలాలు
# పార్వతీ మెల్టన్

| పార్వతీ మెల్టన్ |
| --- |
| జననం | పార్వతీ మెల్టన్  (1989-01-07) 1989 జనవరి 7 కాలిఫోర్నియా |
| జాతీయత | అమెరికన్ |
| Ethnicity | Indian, German |
| వృత్తి | నటి, రూపదర్శి |
| క్రియాశీలక సంవత్సరాలు | 2004 – ఇప్పటివరకు |
| ఎత్తు | 5'8 |
| కేశాల రంగు | Brown |
| కళ్ళ రంగు | Brown |

**పార్వతీ మెల్టన్**  ఒక ఇండో అమెరికన్ సినీ నటి. తల్లి దండ్రులు భారతీయులు. ఈమె తెలుగుతో పాటు పలు భారతీయ భాషా చిత్రాలలో నటించింది. నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నది.

## నటించిన చిత్రాలు

| సంవవత్సరం | చిత్రం | పాత్ర | భాష | వివరాలు
 |
| --- | --- | --- | --- | --- |
| 2005 | *వెన్నెల (సినిమా)* | పావని | తెలుగు |  |
| 2006 | *గేమ్* |  | తెలుగు |  |
| 2006 | *అల్లరే అల్లరి* |  | తెలుగు |  |
| 2007 | *హల్లో* | పార్వతి | మలయాళం |  |
| 2007 | *ఫ్లాష్* | అతిథి పాత్ర | మలయాళం |  |
| 2007 | *మధుమాసం* | మాయ | తెలుగు |  |
| 2008 | *జల్సా* | జ్యోత్స్న | తెలుగు |  |
| 2009 | *మురళి*  |  | ఆంగ్లము, హిందీ, తెలుగు,తమిళము. మలయాళం |  |
| 2011 | *దూకుడు (సినిమా)* | అతిథి పాత్ర | తెలుగు |  |
| 2012 | *శ్రీమన్నారాయణ* | స్వప్నిక | తెలుగు |  |
| 2012 | *యమహో యమహ* | స్వప్న | తెలుగు |  |

## మూలాలు
# స్నేహా ఉల్లాల్

| స్నేహా ఉల్లాల్ |
| --- |
|  |
| జననం |  (1985-12-18) 1985 డిసెంబరు 18 మస్కట్, ఒమన్ |
| వృత్తి | నటి |
| క్రియాశీలక సంవత్సరాలు | 2005-present |

**స్నేహా ఉల్లాల్** భారతీయ ఒక నటి. ఆమె తెలుగు,హిందీ భాషలలోని పలు చిత్రాలలో నటించింది. ఆమె ముఖ్యంగా తెలుగు సినిమాలైన ఉల్లాసంగా ఉత్సాహంగా, సింహా లలో, హిందీ చిత్రం *లక్కీ:నో టైం ఫర్ లవ్* చిత్రం ద్వారా గుర్తింపు పొందింది.

## జీవిత విశేషాలు

స్నేహ ఉల్లాల్ ఒమన్ లోని మస్కట్ లో 1985 డిసెంబరు 8న జన్మించింది. ఆమె తండ్రి మంగుళూరుకు చెందిన తుళు మాట్లాడే వ్యక్తి, తల్లి సిందీ కి చెందినది.. ఆమె ఒమన్ లోని సాలాలాలోని ఇండియన్ స్కూల్ వాడి కబీర్, ఇండియన్ స్కూల్ లో చదువుకుంది. తరువాత ఆమె తన తల్లితో ముంబైకి వెళ్లి దురేలో కాన్వెంట్ హైస్కూల్లో చదివి వర్తక్ కాలేజీలో చదువుకుంది. ఆమె ఢిల్లీలో నివసిస్తుంది.

ఉల్లాల్ 2005 లో హిందీ చిత్రం *లక్కీ: నో టైమ్ ఫర్ లవ్* లో సల్మాన్ ఖాన్ సరసన నటించింది. ఈ చిత్రం తరువాత ఐశ్వర్య రాయ్ లా కనిపించడంలో ఆమెకు గుర్తింపు వచ్చింది. ఈ పోలిక నటిగా ఆమెకు సహాయం చేయనప్పటికీ, అది ఆమెకు చాలా గుర్తింపునిచ్చిందని ఆమె తరువాత చెప్పింది. ఆ తరువాత ఆమె ఖాన్ సోదరుడు సోహైల్ ఖాన్‌తో కలిసి ఆర్యన్‌ సినిమాలో నటించింది. కానీ ఇది బాక్సాఫీస్ వద్ద పెద్దగా రాణించలేదు.

ఆమె తెలుగు సినిమాల్లో ఉల్లాసంగా ఉత్సహంగా చిత్రంతో అరంగేట్రం చేసింది. ఇది భారీ విజయాన్ని సాధించింది. ఆమె రెండవ తెలుగు సినిమా నేను మీకు తెలుసా ...? దాని తరువాత ఆమె నాగార్జున సరసన తెలుగు చిత్రం కింగ్ లో నువ్వు రెడీ - నేను రెడీ పాటలో కనిపించింది.

ఆమె నటించిన కొన్ని సినిమాలు బాక్సాఫీస్ వద్ద బాగా రాణించలేదు. కాని ఆమె 2010 లో విడుదలైన సింహా లో బాలకృష్ణ సరసన నటించింది.

## నటించిన చిత్రాలు

### తెలుగు

1. భవనమ్ (2024)
2. మడతకాజా (2011)
3. అలా మొదలైంది (2011)
4. వరుడు (2010)
5. సింహా (2010)
6. కరెంట్ (2009)
7. ఉల్లాసంగా ఉత్సాహంగా (2007)
8. నేను మీకు తెలుసా (2007)
9. కింగ్ (2007)

## మూలాలు

## బయటి లంకెలు

* ఇంటర్నెట్ మూవీ డేటాబేసు లో స్నేహా ఉల్లాల్ పేజీ
# అమరావతి (1996 సినిమా)

| అమరావతి |
| --- |
| సినిమా పోస్టర్ |
| దర్శకత్వం | సెల్వ |
| నిర్మాత | ఆర్.ఎస్.రామరాజు |
| తారాగణం | అజిత్ కుమార్ సంఘవి కవిత నాజర్ |
| ఛాయాగ్రహణం | బి.బాలమురుగన్ |
| కూర్పు | కె.ఎన్.రాజు |
| సంగీతం | బాలభారతి,రాజశ్రీ సుధాకర్ |
| నిర్మాణ సంస్థ | లహరి ఆర్ట్స్ |
| విడుదల తేదీ | 1996 |
| దేశం |  భారతదేశం |
| భాష | తెలుగు |

**అమరావతి** 1996లో వెలువడిన తెలుగు డబ్బింగ్ సినిమా. సెల్వ దర్శకత్వంలో 1993లో అదే పేరుతో విడుదలైన తమిళ సినిమా దీనికి మూలం.

## నటీనటులు

* అజిత్ కుమార్
* సంఘవి
* కవిత
* కళ్యాణ్ కుమార్
* నాజర్
* తలైవసల్ విజయ్
* చార్లీ
* భానుప్రకాష్
* మురళి కుమార్
* సబితా ఆనంద్
* నిళల్‌గళ్ రవి
* మౌనిక
* విచిత్ర
* జూనియర్ బాలయ్య
* రా.శంకరన్
* కుమరేశన్
* సి.ఆర్.సరస్వతి
* శీను మోహన్

## సాంకేతికవర్గం

* దర్శకత్వం: సెల్వ
* సంగీతం: బాలభారతి, రాజశ్రీ సుధాకర్
* పాటలు: డి.నారాయణవర్మ
* మాటలు: శ్రీరామకృష్ణ
* నిర్మాత: ఆర్.ఎస్.రామరాజు

## పాటలు

ఈ చిత్రంలోని పాటలకు బాలభారతి, రాజశ్రీ సుధాకర్ సంగీతం సమకూర్చారు. డి.నారాయణవర్మ సాహిత్యం అందించాడు.

| క్ర.సం | పాట | గాయకులు | రచన
 |
| --- | --- | --- | --- |
| 1 | "సరసాల సుందరి" | ఎస్.పి.బాలసుబ్రహ్మణ్యం, స్వర్ణలత | డి.నారాయణవర్మ
 |
| 2 | "ముత్యమంటి మనసా" | ఎస్.పి.బాలసుబ్రహ్మణ్యం
 |
| 3 | "తాజ్‌మహల్ అమరావతి" | ఎస్.పి.బాలసుబ్రహ్మణ్యం, స్వర్ణలత
 |
| 4 | "ఉలుకేల కునుకేల" | ఎస్.పి.బాలసుబ్రహ్మణ్యం
 |
| 5 | "పూలుపరచిన" | సునంద
 |
| 6 | "ఆహా నడకే చూశా" | ఎస్.పి.బాలసుబ్రహ్మణ్యం
 |

## మూలాలు
# సైరస్ పూనావాలా

| సైరస్ ఎస్.పూనావాలా |
| --- |
|  |
| జననం | 1941 (1941) (age 85) |
| జాతీయత |  భారతదేశం |
| చదువు | బ్రియాన్ మహారాష్ట్ర కాలేజీ అఫ్ కామర్స్ |
| వృత్తి | వ్యాపారవేత్త |
| క్రియాశీలక సంవత్సరాలు | 1966 – ప్రస్తుతం |
| పేరుపడ్డది | సీరమ్‌ ఇనిస్టిట్యూట్‌ ఆఫ్‌ ఇండియా వ్యవస్థాపకుడు |
| భాగస్వామి |
విళ్లూ పూనావాలా ​(died 2010)​ |
| పిల్లలు | ఆదార్ పూనావాలా |
| పురస్కారాలు | పద్మశ్రీ (2005), పద్మభూషణ్‌ (2022) |

**సైరస్‌ పూనావాలా** సీరమ్‌ ఇనిస్టిట్యూట్‌ ఆఫ్‌ ఇండియా (ఎస్‌ఐఐ) చైర్మన్‌. ఆయనకు 2022లో భారత ప్రభుత్వం పద్మభూషణ్‌ పురస్కారాన్ని ప్రకటించింది.

## జననం, వృత్తి జీవితం

సైరస్ పూనావాలా 1941లో మహారాష్ట్ర రాష్ట్రం, పుణెలో జన్మించాడు. ఆయన పదో తరగతి వరకు బిషప్ స్కూల్లో పూర్తి చేసి, యూనివర్సిటీ ఆఫ్ పుణె నుంచి డిగ్రీ పుట్టా అందుకున్నాడు. ఆయన విద్యాభాస్యం పూర్తి కాగానే కుటుంబ వ్యాపారమైన గుర్రాల పెంపకంలో పాలు పంచుకున్నాడు. సైరస్ పూనావాలాకు ఈ వ్యాపకాన్ని ఓ వ్యాపారంగా కొనసాగించడం ఇష్టం లేక స్నేహితులతో కలిసి కార్ల తయారీ వ్యాపారాన్ని ప్రారంభించి, హై ఎండ్ కార్ల తయారీపై ప్రయోగాలు చేసి ప్రోటోటైప్ స్పోర్ట్స్ కార్ మోడల్ ను తయారు చేశారు, కానీ అది సఫలీకృతం కాలేదు. ఆయన 1966లో సీరమ్ ఇన్స్టిట్యూట్ ను ప్రారంభించి వ్యాక్సిన్ల తయారీ రంగంలోకి అడుగుపెట్టాడు.

## అవార్డులు

* వైద్య రంగానికి చేసిన కృషికి గాను 2005లో పద్మశ్రీ పురస్కారం
* కోవిడ్ వ్యాక్సిన్‌ల ఉత్పత్తిలో చేసిన కృషికి గాను 2022లో పద్మభూషణ్ పురస్కారం
* 2018లో యూనివర్సిటీ ఆఫ్ మసాచుసెట్స్ మెడికల్ స్కూల్ గౌరవ డాక్టరేట్ ప్రధానం
* 2019లో ఆక్స్‌ఫర్డ్ యూనివర్సిటీ గౌరవ డాక్టరేట్ ప్రధానం
* 2021లో లోకమాన్య తిలక్ జాతీయ అవార్డు

## కళాకృతుల సేకరణ

సైరస్ పూనావాలా అత్యంత అరుదైన, విలువైన కళాఖండాలను సేకరించే గొప్ప ‘ఆర్ట్ కలెక్టర్’గా కూడా ప్రపంచవ్యాప్తంగా ప్రసిద్ధి చెందారు.

మార్చి, 2026 లో ముంబై వేదికగా జరిగిన ‘సాఫ్రాన్ ఆర్ట్’ (Saffron art) స్ప్రింగ్ లైవ్ వేలం, ప్రముఖ చిత్రకారుడు రాజా రవివర్మ 1890 లలో వేసిన ‘యశోద-కృష్ణ' ఆయిల్ పెయింటింగ్ ఈ వేలంలో మునుపెన్నడూ లేని స్థాయిలో ఏకంగా ₹ 167.2 కోట్లకు ($17.9 మిలియన్లు) సైరస్ పూనావాలా కొన్నాడు.

సైరస్ పూనావాలా, ఆయన కుమారుడు అదర్ పూనావాలా ల ఆర్ట్ కలెక్షన్‌ను భారతదేశంలోనే అత్యుత్తమమైన వాటిలో ఒకటిగా పరిగణిస్తారు. వీరి వద్ద రాజా రవివర్మ, ఎం.ఎఫ్. హుస్సేన్, ఎస్.హెచ్. రజా, అమృతా షేర్-గిల్ వంటి అగ్రశ్రేణి భారతీయ చిత్రకారుల పెయింటింగ్స్ ఉన్నాయి.

పాశ్చాత్య కళాకారుల చిత్రాలు: కేవలం భారతీయ కళాఖండాలే కాకుండా.. రెంబ్రాండ్ట్, వాన్ గోహ్, పికాసో, రెనోయిర్ వంటి ప్రపంచ ప్రఖ్యాత యూరోపియన్ మాస్టర్స్ గీసిన అత్యంత విలువైన ఒరిజినల్ పెయింటింగ్స్ కూడా వీరి సేకరణలో ఉన్నాయి.

కళాఖండాల సేకరణతో పాటు, సైరస్ పూనావాలా విలాసవంతమైన కార్ల సేకరణకు కూడా ప్రసిద్ధి చెందారు. భారతదేశంలోనే అత్యంత అరుదైన రోల్స్ రాయిస్ (Rolls-Royce) కార్ల కలెక్షన్ ఆయన సొంతం. అలాగే లండన్, ముంబై, పూణేలలో అత్యంత ఖరీదైన చారిత్రక భవనాలను కూడా ఆయన కొనుగోలు చేశారు.

## మూలాలు
# కమలేశ్ డి.పటేల్

| కమలేశ్ డి.పటేల్ (దాజి) |
| --- |
|  |
| జననం | కమలేశ్ దేసాయిభాయి పటేల్  (1956-09-28) 1956 సెప్టెంబరు 28 కళ, గుజరాత్, భారతదేశం |
| Organization(s) | శ్రీరామచంద్ర మిషన్‌‌‌‌ , హార్ట్ ఫుల్ నెస్ ఇన్స్టిట్యూట్, హార్ట్ ఫుల్ నెస్ ఎడ్యుకేషన్ ట్రస్ట్ |
| Notable work | *ది హార్ట్ ఫుల్ నెస్ వే (2018)*, *డిజైనింగ్ డెస్టినీ (2019)* |
| Title | శ్రీరామచంద్ర మిషన్‌‌‌‌ అధ్యక్షుడు, గ్లోబల్ గైడ్ అఫ్ హార్ట్ ఫుల్ నెస్ ఇన్స్టిట్యూట్, హార్ట్ ఫుల్ నెస్ ఎడ్యుకేషన్ ట్రస్ట్ వ్యవస్థాపకుడు, సహజ్ మార్గ్ స్పిరిచ్యువాలిటీ ఫౌండేషన్ - మేనేజింగ్ ట్రస్టీ |
| ముందువారు | శ్రీ పార్థసారథి రాజగోపాలాచారి |
| భాగస్వామి | ప్రతిమ పటేల్ |
| పురస్కారాలు | పద్మ భూషణ్ |

**కమలేశ్ డి.పటేల్** గుజరాత్ రాష్ట్రానికి చెందిన ధ్యాన గురువు. ఆయనకు భారత ప్రభుత్వం 2023లో పద్మ భూషణ్ అవార్డును ప్రకటించగా, ఆయన ఆ అవార్డును రాష్ట్రపతి ద్రౌపది ముర్ము చేతులమీదుగా 2023 మార్చి 22న అందుకున్నాడు.

## జీవిత విశేషాలు

కమలేష్ డి పటేల్ గుజరాత్ రాష్ట్రం, అహ్మదాబాద్‌లో 1956లో జన్మించాడు. ఆయన ఫార్మసీ విద్యార్థిగా ఉన్న సమయంలోనే రాజయోగ ధ్యానం మొదలుపెట్టి గురువు రామచంద్ర (బాపూజీ) దగ్గర 1976 నుంచి సాధన ఆరంభించాడు. కమలేష్ అహ్మదాబాద్ ఫార్మసీలో గ్రాడ్యుయేషన్ చేశాక న్యూయార్క్ లో పీజీ చేసి అక్కడే ఫార్మా వ్యాపారం ప్రారంభించాడు. 1983లో గురువు రామచంద్ర (బాపూజీ) మరణంతో అధ్యక్షుడిగా పార్థసారథి రాజగోపాలాచారి(చారిజీ) బాధ్యతలు చేపట్టాక ఆయనతో కలిసి 2003 నుంచి శ్రీరామచంద్ర మిషన్ కార్యకలాపాల్లో భాగస్వామి అయ్యాడు.

కమలేష్ డి పటేల్ 2014 నుంచి శ్రీరామచంద్ర మిషన్ అధ్యక్షుడిగా కొనసాగుతూ భారత్ తో పాటు అమెరికాలోని వేర్వేరు ప్రాంతాల్లో ఆధ్యాత్మిక కార్యశాలలు నిర్వహించాడు. రంగారెడ్డి జిల్లా నందిగామ మండలంలో చెగూరులో 1400 ఎకరాల్లో శ్రీరామ చంద్ర మిషన్ (కన్హా శాంతివనం) విస్తరించాడు. ఆయన రాసిన ది హార్టుల్నెస్ వే పుస్తకానికి విశేష ఆదరణ లభించింది.

## పురస్కారాలు

* పద్మ భూషణ్ (2023)

## మూలాలు
# ముష్టి యుద్ధం

బాక్సింగ్| జూలై 1945లో దాతృత్వం కోసం ఇద్దరు రాయల్ నేవీ పురుషులు బాక్సింగ్ |
| Focus | పంచింగ్, స్ట్రైకింగ్ |
| ఒలెంపిక్ క్రీడ | 688 BC (ప్రాచీన గ్రీస్) 1904 (ఆధునిక) |

నికోలా ఆడమ్స్ (ఎడమ), భారతదేశానికి చెందిన మేరీ కోమ్‌తో కలిసి ఒలింపిక్ బంగారు పతకాన్ని గెలుచుకున్న మొదటి మహిళా బాక్సర్.
**బాక్సింగ్** (ముష్టి యుద్ధం) ప్రపంచంలోని పురాతన పోరాట క్రీడలలో ఒకటి. దీనిని ఒక రింగ్‌లో నిర్వహిస్తారు. ఇద్దరు బాక్సర్లు (బాక్సింగ్ పోరాటాలలో పోరాడే వ్యక్తులు) ఆడతారు. వారు ప్యాడెడ్ గ్లోవ్స్ ధరించి ఒకరినొకరు కొట్టుకోవడానికి ప్రయత్నిస్తారు.

బాక్సింగ్‌లో గెలవడానికి వివిధ మార్గాలు ఉన్నాయి. ఒకటి నాకౌట్ ద్వారా, అంటే ఒక ఫైటర్ పంచ్‌కు నేలపై పడి పది సెకన్లలోపు తిరిగి లేవలేనప్పుడు. మరొక మార్గం టెక్నికల్ నాకౌట్ ద్వారా, అంటే ఫైటర్ పోరాటం కొనసాగించలేనప్పుడు రిఫరీ పోరాటాన్ని ఆపుతాడు. టెక్నికల్ నాకౌట్ విజయాలు, ఓటములు కూడా బాక్సర్‌కు నాకౌట్ విజయాలు, ఓటములు. మరొక అవకాశం ఏమిటంటే, బాక్సర్ తన ప్రత్యర్థిని తరచుగా, కఠినంగా, మరింత ఖచ్చితంగా కొట్టడం ద్వారా అవుట్‌బాక్సింగ్ చేయడం ద్వారా పాయింట్లపై గెలుస్తాడు.

బాక్సింగ్ "డ్రా"లో ముగియవచ్చు, ఇది ఇతర క్రీడలలో "టై" లాంటిది. ప్రమాదవశాత్తు జరిగిన కట్, హెడ్‌బట్ వంటి ప్రమాదవశాత్తు గాయం కారణంగా రిఫరీ టెక్నికల్ డ్రాను ప్రకటించవచ్చు. సాధారణంగా, దీనిని "నో కాంటెస్ట్" గా పరిగణిస్తారు, ఈ సందర్భంలో పోరాటం అస్సలు జరగలేదని, పోరాటంగా లెక్కించబడదని భావిస్తారు. అయితే, నాల్గవ రౌండ్ తర్వాత, ఇద్దరు యోధుల స్కోర్‌కార్డ్‌లు సమానంగా ఉంటే, పోరాటాన్ని డ్రాగా పిలుస్తారు.

ప్రతి రౌండ్ పురుషులకు 3 నిమిషాలు, మహిళలకు 2 నిమిషాలు ఉంటుంది.

## చరిత్ర

ప్రాచీన భారతదేశంలో వివిధ రకాల బాక్సింగ్ క్రీడలు ఉండేవి. ముష్టియుద్ధానికి సంబంధించిన మొట్టమొదటి సూచనలు *ఋగ్వేదం* (c. 1500-1000 BCE), *రామాయణం,* *మహాభారతం*లలో ఇద్దరు పోరాట యోధులు పిడికిలితో బాక్సింగ్ చేయడం పోరాటాలను వర్ణించారు. ద్వంద్వ యుద్ధాలు తరచుగా మరణం వరకు పోరాడబడ్డాయి. పశ్చిమ సత్రపుల కాలంలో, పాలకుడు రుద్రదమన్-భారతీయ శాస్త్రీయ సంగీతం, సంస్కృత వ్యాకరణం, తర్కం వంటి "గొప్ప శాస్త్రాలలో" ప్రావీణ్యం కలిగి ఉండటంతో పాటు-అద్భుతమైన గుర్రపువాడు, సారథి, ఏనుగు రైడర్, కత్తిపోట్లు, బాక్సర్ అని చెప్పబడింది. 18వ శతాబ్దపు సిక్కు గ్రంథం అయిన *గుర్బిలాస్ షెమి*, ముష్టియుద్ధానికి సంబంధించి అనేక సూచనలు ఇస్తుంది. థాయిలాండ్ లోని ముయే థాయ్, లావోస్ లోని ముయే లావో, కంబోడియాలోని ప్రడాల్ సెరె, మయన్మార్ లోని లెత్వీ సహా భారతీయ సాంస్కృతిక రంగం ఇతర ప్రాంతాలలో కనిపించే ఇతర రకాల యుద్ధ కళలకు సంబంధించినది.

## ప్రసిద్ధ బాక్సర్లు

* నికోలినో లోచే
* ముహమ్మద్ అలీ
* మైక్ టైసన్
* రూబిన్ "హరికేన్" కార్టర్
* నోనిటో డోనైర్
* జాక్ డెంప్సే
* జార్జ్ ఫోర్‌మాన్
* జో ఫ్రేజియర్
* ఎవాండర్ హోలీఫీల్డ్
* లెన్నాక్స్ లూయిస్
* జో లూయిస్
* రాకీ మార్సియానో
* మన్నీ పాక్వియావో
* విల్లీ పెప్
* షుగర్ రే రాబిన్సన్
* మాక్స్ ష్మెలింగ్
* ఫ్లాయిడ్ మేవెదర్, జూనియర్.
* విల్ఫ్రెడో గోమెజ్
* విల్ఫ్రెడ్ బెనితెజ్
* షుగర్ రే లియోనార్డ్
* రాబర్టో డ్యూరాన్
* ఒలెక్సాండర్ ఉసిక్
* వాసిలి లోమాచెంకో
* తేజాష్ హలై
* హవా సింగ్
* మేరీ కోమ్‌
* మనీషా మౌన్

## మూలాలు
# అర్చన (నటి)

| అర్చన |
| --- |
|  |
| జననం | అర్చన |
| వృత్తి | నటి |
| క్రియాశీలక సంవత్సరాలు | 1970-ఇప్పటివరకు |

**అర్చన** రెండు సార్లు జాతీయ ఉత్తమనటి పురస్కారాన్ని పొందిన ప్రముఖ చలనచిత్ర నటి. తెలుగు, తమిళ చిత్రాలకు గాను 1989 లో, 1988 లో జాతీయ ఉత్తమ నటి పురస్కారాన్ని పొందిన ప్రతిభాశాలి.

## జీవిత విశేషాలు

అర్చన ఆంధ్రప్రదేశ్ లోని కృష్ణాజిల్లా లోని మోపిదేవి మండలం లోని పెదప్రోలు గ్రామపంచాయతీ లో గల కాకివానిపల్లి లో 1970 అక్టోబరు 8న జన్మించింది. ఆమె తమిళనాడు ఇనిస్టిట్యూట్ ఆఫ్ ఫిల్మ్ టెక్నాలజీ నుండి పెర్ఫార్మింగ్ ఆర్ట్స్ లో గ్రాడ్యుయేషన్ పొందిన నటి. ఆమె తన కెరీర్‌ను హిందీ చిత్రం “యాడూన్ కే బరాత్”తో ప్రారంభించింది. ఆమె రెండు దశాబ్దాలకు పైగా తెలుగు, తమిళ, మలయాళ (పిరవి) సినిమాలలో నటించింది. ఆమె “ఉత్తమ నటిగా జాతీయ చలనచిత్ర పురస్కారం”, “ఉత్తమ నటిగా ఫిలింఫేర్ అవార్డు” గెలుచుకుంది

## నటించిన చిత్రాలు

### తెలుగు

* ఛాంపియ‌న్ (2025)
* షష్టిపూర్తి (2025)
* కోకిల (2006)
* పచ్చతోరణం (1994)
* చక్రవ్యూహం (1992)
* భారత్ బంద్ (1991)
* మట్టి మనుషులు (1990)
* దాసి (1988) - కామాక్షిగా
* యోగి వేమన (1988) - విశ్వదగా
* ఉక్కు సంకెళ్ళు (1988)
* లేడీస్ టైలర్ (1986)
* పోలీసు వెంకటస్వామి (1983)
* నిరీక్షణ (1982)
* మధుర గీతం (1981)
* చోర్ బజార్ (2022)

## పురస్కారాలు, గౌరవాలు

జాతీయ చిత్ర పురస్కారాలు
* ఉత్తమ నటి - వీడు - 1987
* ఉత్తమ నటి - దాసి - 1988

దక్షిణాది ఫిల్మ్‌ఫేర్ పురస్కారాలు
* ఉత్తమ నటి - తమిళం - వీడు - 1988

నంది పురస్కారాలు
* స్పెషన్ జ్యూరీ పురస్కారం - నిరీక్షణ - 1982

తమిళనాడు రాష్ట్ర పిల్మ్ పురస్కారాలు
* ఉత్తమ కేరక్టర్ ఆర్టిస్టు (ఫిమేల్) - ఒంబదు రూబాయి నోట్టు

## మూలాలు

## బయటి లింకులు

* ఇంటర్నెట్ మూవీ డేటాబేసు లో అర్చన పేజీ
* Archana at MSI
# రోజారమణి

| రోజా రమణి |
| --- |
| Roja Ramani |
|  |
| జననం |  (1959-09-16) 1959 సెప్టెంబరు 16 మద్రాసు, తమిళనాడు |
| ఇతర పేర్లు | చెంబరుతి శోభన |
| వృత్తి | నటి, డబ్బింగ్ కళాకారిణి |
| భాగస్వామి | చక్రపాణి |
| పిల్లలు | తరుణ్ కుమార్ , అమూల్య |

**రోజారమణి** తెలుగు సినిమా నటి. భక్త ప్రహ్లాదలో బేబి రోజారమణిగా చాలా మంచి పేరు సంపాదించింది. ఆ సినిమాలో నటనకుగాను జాతీయ ఉత్తమ బాలనటిగా పురస్కారం పొందింది. 1970, 1980 వ దశకాల్లో తెలుగు, తమిళ, మలయాళం, కన్నడ సినిమాలలో కథానాయికగా నటించింది. సుమారు 400 సినిమాలకు డబ్బింగ్ కళాకారిణిగా పనిచేసింది. ఆమె బ్లూ క్రాస్ లో సభ్యురాలిగా చేరి సమాజ సేవ చేస్తోంది. మాస్టర్ తరుణ్ అనే పేరుతో బాలనటుడిగా నటించి తరువాత యువ కథానాయకుడిగా స్థిరపడిన తరుణ్ రోజారమణి కొడుకు.

## జీవిత విశేషాలు

రోజారమణి మద్రాసులో జన్మించింది. ఆమె తండ్రి ఒక విలేఖరి. ఆమెకు ఇద్దరు సోదరులున్నారు.
ఆమె ఒడియా నటుడైన చక్రపాణిని వివాహం చేసుకున్నది. ఆయన ప్రస్తుతం ఈటీవీ ఒడియా చానల్‌లో దర్శకుడు, నిర్మాత. వారి కుమారుడు ప్రముఖ తెలుగు నటుడు తరుణ్. కూతురు అమూల్య సైకాలజీ గ్రాడ్యుయేట్.

తెలంగాణ రాష్ట్ర అవతరణ దశాబ్ది ఉత్సవాలలో సత్కారం అందుకున్న రోజా రమణి
## కెరీర్

ఆమె 5 సంవత్సరాల వయసులో భక్త ప్రహ్లాద సినిమాలో ప్రహ్లాదుడిగా నటించింది. ఏవీయం నిర్మించిన ఈ సినిమా మొట్టమొదటి పూర్తి నిడివి ఈస్ట్ మన్ కలర్ సినిమా. ఈ సినిమా మంచి విజయాన్ని సొంతం చేసుకున్నది. బాలనటిగా సుమారు 70 సినిమాల్లో నటించిన తర్వాత 13 ఏళ్ళ వయసులోనే *చంబరతి* అనే మలయాళ సినిమాలో కథానాయికగా నటించింది. ఆ సినిమా కూడా మంచి విజయాన్ని సాధించింది. ఇదే సినిమా తెలుగులో కూడా రోజా రమణి కథానాయికగా కన్నె వయసు అనే సినిమా గా, తమిళంలో *పరువ కాలం*గా పునర్నిర్మించారు.

తరువాత అన్ని దక్షిణాది భాషలతో పాటు హిందీ, ఒడియా భాషల్లో దాదాపు 300 సినిమాల్లో నటించింది. తెలుగు, తమిళ భాషల్లో సుమారు 400 సినిమాల్లో సుహాసిని, మీనా, రాధిక, రమ్యకృష్ణ, రోజా, విజయశాంతి, శిల్పాశెట్టి, దివ్యభారతి, నగ్మా, కుష్బూ లాంటి నటీమణులకు గాత్రం అందించింది.

## నటించిన సినిమాలు

* అసెంబ్లీ రౌడీ (1991)
* లంబాడోళ్ళ రామదాసు (1991)
* మగధీరుడు (1986)
* కాష్మోరా (1986)
* కొంగుముడి (1985)
* దారి తప్పిన మనిషి (1981)
* శ్రీ ఆంజనేయ చరిత్ర (1981)
* రక్తబంధం (1980)
* నాయకుడు – వినాయకుడు (1980)
* సొమ్మొకడిది సోకొకడిది (1979)
* డ్రైవర్ రాముడు (1979)
* పునాదిరాళ్ళు (1979)
* ఆలుమగలు (1977)
* రంభ ఊర్వశి మేనక (1977)
* మా ఇద్దరి కథ (1977)
* గంగ యమున సరస్వతి (1977)
* ఖైదీ కాళిదాసు (1977)
* రాజా (1976)
* మన ఊరి కథ (1976)
* మొనగాడు (1976)
* మహాత్ముడు (1976)
* మొగుడా- పెళ్ళామా (1975)
* జేబు దొంగ (1975)
* సంసారం (1975)
* భారతంలో ఒకమ్మాయి (1975)
* బలిపీఠం (1975)
* అన్నదమ్ముల కథ (1975)
* ఓ సీత కథ (1974)
* రామ్ రహీమ్‌ (1974)
* తాతమ్మకల (1974)
* ఎవరికివారే యమునాతీరే (1974)
* అనగనగా ఒక తండ్రి (1974)
* ఆడంబరాలు - అనుబంధాలు (1974)
* ఇంటి కోడలు (1974)
* మరపురాని మనిషి (1973)
* రామరాజ్యం (1973)
* కన్నెవయసు (1973)
* మా ఇంటి వెలుగు (1972)
* శ్రీకృష్ణాంజనేయ యుద్ధం (1972)
* బుల్లెమ్మ బుల్లోడు (1972)
* విచిత్ర దాంపత్యం (1971)
* భాగ్యవంతుడు (1971)
* రామాలయం (1971)
* శ్రీదేవి (1970)
* తల్లి తండ్రులు (1970)
* సత్తెకాలపు సత్తెయ్య (1969)
* జరిగిన కథ (1969)
* అసాధ్యుడు (1968)
* సతీ అరుంధతి (1968)
* చిన్నారి పాపలు (1968)
* భక్త ప్రహ్లాద (1967)

## చిత్రమాలిక

* జమున, నిర్మాత అనురాధ దేవితో

## మూలాలు